CELEX: 62017TA0814
Language: sk
Date: 2020-11-18 00:00:00
Title: Vec T-814/17: Rozsudok Všeobecného súdu z 18. novembra 2020 – Lietuvos geležinkeliai/Komisia („Hospodárska súťaž – Zneužitie dominantného postavenia – Trh železničnej nákladnej dopravy – Rozhodnutie, ktorým sa konštatuje porušenie článku 102 ZFEÚ – Prístup tretích podnikov k infraštruktúre spravovanej národnou železničnou spoločnosťou Litvy – Demontáž úseku železnice – Pojem ‚zneužitie‘ – Skutočné alebo pravdepodobné vylúčenie konkurenta – Výpočet výšky pokuty – Usmernenia k metóde stanovovania výšky pokút z roku 2006 – Nápravné opatrenia – Proporcionalita – Neobmedzená súdna právomoc“)

11.1.2021   
            
            
               SK
            
            
               Úradný vestník Európskej únie
            
            
               C 9/13
            
         
      Rozsudok Všeobecného súdu z 18. novembra 2020 – Lietuvos geležinkeliai/Komisia
      (Vec T-814/17) (1)
      
      („Hospodárska súťaž - Zneužitie dominantného postavenia - Trh železničnej nákladnej dopravy - Rozhodnutie, ktorým sa konštatuje porušenie článku 102 ZFEÚ - Prístup tretích podnikov k infraštruktúre spravovanej národnou železničnou spoločnosťou Litvy - Demontáž úseku železnice - Pojem ‚zneužitie‘ - Skutočné alebo pravdepodobné vylúčenie konkurenta - Výpočet výšky pokuty - Usmernenia k metóde stanovovania výšky pokút z roku 2006 - Nápravné opatrenia - Proporcionalita - Neobmedzená súdna právomoc“)
      (2021/C 9/18)
      Jazyk konania: angličtina
      
         Účastníci konania
      
      
         Žalobkyňa: Lietuvos geležinkeliai AB (Vilnius, Litva) (v zastúpení: W. Deselaers, K. Apel a P. Kirst, advokáti)
      
         Žalovaná: Európska komisia (v zastúpení: A. Cleenewerck de Crayencour, A. Dawes, H. Leupold a G. Meessen, splnomocnení zástupcovia)
      
         Vedľajší účastník, ktorý v konaní podporuje žalovanú: Orlen Lietuva AB (Mažeikiai, Litva) (v zastúpení: C. Thomas a C. Conte, advokáti)
      
         Predmet veci
      
      Návrh založený na článku 263 ZFEÚ v prvom rade na zrušenie rozhodnutia Komisie C(2017) 6544 final z 2. októbra 2017 týkajúceho sa konania podľa článku 102 ZFEÚ (vec AT.39813 – Baltic Rail) a subsidiárne na zníženie výšky pokuty uloženej žalobkyni
      
         Výrok rozsudku
      
      
                  1.
               
               
                  Výška pokuty uloženej spoločnosti Lietuvos geležinkeliai AB článkom 2 rozhodnutia Európskej komisie C(2017) 6544 final z 2. októbra 2017 týkajúceho sa konania podľa článku 102 ZFEÚ (vec AT.39813 – Baltic Rail) sa stanovuje na 20 068 650 eur.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Lietuvos geležinkeliai a Komisia znášajú svoje vlastné trovy konania.
               
            
                  4.
               
               
                  Orlen Lietuva AB znáša svoje vlastné trovy konania.
               
            
         (1)  Ú. v. EÚ C 52, 12.2.2018.